section_heading: Životopis
paragraph_text: Vladimir Varlaj školovao se na tadašnjoj Privremenoj višoj školi za umjetnost i obrt u Zagrebu. Jedan je od osnivača umjetničke skupine Grupe nezavisnih (Ljubo Babić, Vladimir Becić, Jozo Kljaković, Frano Kršinić, Ivan Meštrović, Jerolim Miše, Marin Studin, Zlatko Šulentić, Vladimir Varlaj),<ref>Dulibić, Frano: Grupa nezavisnih umjetnika (1921-1927), Hrvatska znanstvena bibliografija s kojima je intenzivno izlagao od 1923. do 1925. godine na mnogobrojnim izložbama u zemlji i inozemstvu. Verlaj je svoje najplodnije razdoblje imao od sredine 1920-ih do početka 1940-ih. Tada su nastali njegovi mnogobrojni intimistički pejzaži; Korčule, Dubrovnika, Visa i još značajniji Kleka, Dobre, i zagrebačke okolice. Radio je akvarele, ulja i grafike. Bolest ga je rano prikovala za krevet, te ga prerano otrgnula od slikanja i umjetničkog djelovanja.